S-317/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 3. maí sl., á hendur Á-kk-þgf F-kk-þgf M-kk-þgf, kt. 000000-0000, óstaðsettur í hús, Reykjavík,

I.

„Fyrir þjófnað, með því að hafa miðvikudaginn 30. desember 2015 stolið snjallsíma af gerðinni Samsung S4 við afgreiðsluna í líkamsræktarstöð World Class í Kringlunni í

Telst þetta varða við 244. gr. almennra hegningarlaga nr. 19/1940.

II.

Fyrir þjófnað, með því að hafa aðfaranótt laugardagsins 16. janúar 2016, við Sundlaugaveg og nærliggjandi götur í Reykjavík, farið inn í bifreiðarnar NI-285, OF-621 og RT-416 og stolið þaðan 2 stk. bifreiðarútvörpum, netbeini, bol og vinnubuxum merktum Eimskipi hf.

Telst þetta varða við 244. gr. almennra hegningarlaga nr. 19/1940.

III.

Fyrir eftirtalin brot:

1. Nytjastuld með því að hafa mánudaginn 18. janúar 2016 tekið bifreiðina HB-

P96 ófrjálsri hendi þar sem hún stóð ólæst og mannlaus við Langholtsveg 43 í

Reykjavík og ekið henni af vettvangi í leyfisleysi.

2. Fíkniefnalagabrot, með því að hafa þriðjudaginn 19. janúar 2016, á

bifreiðastæði við Smáratorg í Kópavogi, haft í vörslum sínum 8,23 g amfetamíni.

Telst þetta varða við 1. mgr. 259. gr. og 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

IV.

Fyrir eftirtalda þjófnaði í verslunum að Smáratorgi í Kópavogi laugardaginn 16. janúar 2016:

1. Með því að hafa stolið fatnaði að söluverðmæti 2.490 kr. úr verslun

Rúmfatalagersins.

2. Með því að hafa stolið snyrtivöru að samtals söluverðmæti 13.258 kr. úr

verslun Lyfju.

Telst þetta varða við 244. gr. almennra hegningarlaga nr. 19/1940.

V.

Fyrir eftirtalda þjófnaði föstudaginn 22. janúar 2016 að Fannborg í Kópavogi:

1. Með því að hafa farið inn í tvær ólæstar geymslur á jarðhæð fjölbýlishúss að

Fannborg 8 og stolið þaðan blárri tösku, ökuskírteini, blárri skál og þremur

áfengisflöskum.

2. Með því að hafa farið inn í ólæsta bifreið OU-022 og stolið þaðan

kveikjuláslyklum að bifreiðinni.

Telst þetta varða við 244. gr. almennra hegningarlaga nr. 19/1940.

VI.

Fyrir þjófnað, með því að hafa þriðjudaginn 26. janúar 2016 stolið snjallsíma af gerðinni Samsung S3 í anddyri hótelsins Radisson Blu að Pósthússtræti í Reykjavík.

VII.

Fyrir nytjastuld og umferðarlagabrot, með því að hafa laugardaginn 20. febrúar 2016, ekið bifreiðinni GU-Y97 í heimildarleysi, sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml. metamfetamín 25 ng/ml og tetrahýdrókannabínól 1,5 ng/ml) eftir Sæbraut í Reykjavík, þar sem hann stöðvaði aksturinn á móts við Borgartún. (007-2016-9682)

Telst þetta varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umfl. nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að ákærði sæti upptöku á 8,23 g af amfetamíni samkvæmt heimild í 6. mgr. 5. gr. laga nr. 65/1974.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði hefur frá árinu 2008 verið allmörgum sinnum dæmdur til óskilorðsbundinnar fangelsisvistar, aðallega fyrir auðgunar- og umferðarlagabrot. Síðast var ákærði sektaður fyrir fíkniefnalagabrot í janúar síðastliðnum. Refsing hans nú verður ákveðin samkvæmt 77. gr. almennra hegningarlaga auk þess sem honum verður gerður hegningarauki, sbr. 78. gr. sömu laga. Þá skal gæsluvarðahaldsvist hans frá 9. mars 2016 að koma til frádráttar refsingunni. Samkvæmt þessu er refsing hans hæfilega ákveðin 5 mánaða fangelsi.

Ákærði er sviptur ökurétti ævilangt. Upptæk skulu vera 8,23 g af amfetamíni. Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 327.360 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Á-kk-nf F-kk-nf M-kk-nf, sæti fangelsi í 5 mánuði en til frádráttar skal koma gæsluvarðhaldsvist ákærða frá 9. mars 2016.

Ákærði er sviptur ökurétti ævilangt.

Upptæk skulu vera 8,23 g af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 327.360 krónur að meðtöldum virðisaukaskatti.

A-kk-nf Í-kk-nf